cyanic-selkie/wikianc huggingface dataset:
Margaret Thatcher
Si Margaret Hilda Thatcher, Baronesa Thatcher, LG, OM, PC, FRS (ipinanganak noong 13 Oktubre 1925 - namatay noong 8 Abril 2013) ay isang politikong Ingles na kasapi ng Partidong Konserbatibo, ang pinakamahabang naglingkod (1979-1990) na Punong Ministro ng Nagkakaisang Kaharian noong ika-20 dantaon, at ang kaisa-isang babaeng humawak ng posisyong iyon. Isang mamahayag na Sobyet ang nagbansang sa kanya bilang Iron Lady (Babaeng Bakal), isang palayaw na ikinabit sa kaniya dahil sa uri ng kanyang pamumuno. Ang bansag ay ibinigay sa kaniya ng isang mamamahayag na mula sa Unyong Sobyet. Bilang Punong Ministro, nagpatupad siya ng mga polisiyang konserbatibo na kilala sa tawag na Thatcherismo.
Noong 1982, inatasan ni Thatcher ang mga tropa ng Hukbong Panlupa ng Britanya na bumalik sa Kapuluang Falkland magmula sa Arhentina. Nakuha ng Arhentina ang Kapuluang Falklands sa loob ng maiksing panahon habang nagaganap ang Digmaan sa Falklands. Nagkaroon si Thatcher ng katayuan bilang pangalawang may pinakamahabang isang termino o tagal ng pagganap sa tungkulin bilang punong ministro sa kasaysayan. Kasal siya kay Denis Thatcher, at nagkaroon sila ng mga anak na kambal: ang isa ay lalaki na si Mark Thatcher at ang isa pa ay babae, si Carol Thatcher.
Nahirapan siya dahil sa malakas na pagsalungat noong naganap ang isang strike (pagwewelga) ng mga mangmimina noong 1984 at noong 1985, isang kaganapan na nagtanggal ng kapangyarihang pampolitika mula sa unyon ng mga minero ng uling. Nagkaroon din ng kontrobersiya nang ipakilala niya sa Britanya ang poll tax (isang uri ng buwis na ipinapataw sa bawat isang tao, ayon sa sensus). Nagsanhi ito ng mga kaguluhan (mga riot) sa maraming mga lugar sa bansa. Ang mga panggugulong ito ang naging dahilan kung napalitan si Thatcher ni John Major noong 1990. Noong 1992, siya ay naging Baronesa Thatcher ng Kesteven, at nasali sa Kabahayan ng mga Panginoon.
Noong kapanahunan ng mga taon na nanunungkulan si Thatcher bilang punong ministro, tumaas ang antas ng mga taong walang mga trabaho, na dumoble noong unang termino niya, at umabot sa 3 mga milyon noong 1982. Nagsimula itong bumabang muli noon lamang sa pagsapit ng hulihan ng dekada ng 1980, at magmula noong kalagitnaan ng dekada ng 1990, nananatili na ang antas sa Britanya ng mababang dami ng tao na walang hanapbuhay, kapag inihambing sa Europang kontinental. Ang mga tagasuporta ni Thatcher ay umaangkin na ito ay resulta ng kaniyang repormang pangkayarian ng pamilihang pangmanggagawa, bagaman sumasang-ayon sa pananaw na ito ng mga sumasalungat.
Malawakang naaalala si Thatcher sa Nagkakaisang Kaharian (United Kingdom o UK) dahil sa hindi niya pagkagusto ng kilusan ng Kaisahang Pangkalakalan - mas makapangyarihan ang mga trade union noong dekada ng 1970, at maraming nagawa si Thatcher upang mabawasan ang impluwensiya ng mga kilusang ito sa katayuan ng industriya sa Britanya.
Sa panghuling mga taon ng kaniyang buhay, nagsimula siyang makaranas at maghirap dahil sa dementia at umurong siya magmula sa mga pakikilahok sa madla magmula noong 2002. Namatay siya dahil sa isang stroke (atakeng serebral) noong 8 Abril 2013. Si Margaret Thatcher ang tanging babae na humawak ng mga puwestong pangtungkulin na Punong Ministro at pinuno ng Partidong Konserbatibo (Conservative Party).
Vans
Ang Vans ay isang kumpanyang Amerikano na gumagawa ng sapatos partikular ang mga sapatos na pang-skateboard. Nakabase ang kumpanya sa Costa Mesa, California at pagmamay-ari ng VF Corporation. Gumagawa din sila ng ibang kasuotan at ibang produkto tulad ng mga T-shirt, hoodie, medyas, sumbrero, at backpack o bag.
Papa Teofilo ng Alehandriya
Si Theophilus ng Alexandria (namatay noong 412 CE) ang Papa ng Koptikong Ortodoksong Simbahan ng Alexandria mula 385 CE hanggang 412 CE. Siya ay itinuturing na santo sa Koptikong Ortodoksong Simbahan ng Alexandria. Siya ang Koptikong Papa sa panahon ng alitan sa pagitan ng mga bagong nanaig na mga Kristiyano at pagkakatatag ng paganismo sa Alexandria na ang bawat isa ay sinusuportahan ng isang segmento ng populasyon ng Alexandria. Inilarawan siya ni Edward Gibbon bilang "...ang matagal na panahong kaaway ng kapayapaan at birtud, isang matapang, masamang tao na ang mga kamay ay magkahaliling nadumihan ng ginto at dugo."
Vans
Kasaysayan
Itinatag ang Vans bilang Van Doren Rubber Company noong Marso 16, 1966 sa 704 E. Broadway, Anaheim, California ng magkakatapid na sina Paul Van Doren at James Van Doren. Kasama ang tatlo pang kasosyo ay nagbukas ng kanilang kauna-unahang tindahan. Natatangi ang Van Doren Rubber Company dahil direkta nilang binebenta sa publiko ang kanilang ginagawang sapatos. Sa araw ng una nilang pag bukas, Labing-dalwa ang namili ng kanilang Vans deck shoes na ngayon ay binansagan nang Authentic. Ang mga sapatos na sinimulang gawin ng umaga ay handa na upang kunin sa hapon.
Patuloy na lumago ang kumpanya noong dekada 1970. Nadadagan ang produkto nila at gumawa sila ng wool lined canvas at rubber Mukluks na kaakibat sa kontrata nila sa ilalim ng Departamento ng of Depensa at ng Hukbong Panghimpapawid ng Estados Unidos. Natipuhan ng mga skateboarder ang napaglumaang itsura at madikit na talampakan at inirampa ito sa kabuuan ng Katimugang California sa unang dako ng dekada 1970. Taong 1975, ang Vans #95, o kilala ngayon na Era, ay ipinanukala ni Tony Alva at Stacy Peralta. Mayroon itong padded collar, iba't ibang kombinasyon ng kulay na mga rason upang ang sapatos na ito ay magustuhan ng mga skateboarder sa heneresyong iyon. Isa pang rason ang hindi nakakadulas na suwelas. Sa taong 1966, inilabas ng Vans sa publiko ang #44 na sapatos nila sa tulong ng skateboarder at nagbibisikletang BMX, pinagkaguluhan sa Katimugang California ang Vans Slip-On. Sa pagtapos ng dekada 1970, nagkaroon ng kabuuang 70 na tindahan sa California ang Vans at nakapagbenta ng sapatos sa loob at labas ng bansa sa pamamagitan ng mga komersyante.
Sa pagpasok ng taong 1980, nagsimula nang kumonti ang tungkulin ni Paul Van Doren sa mga aktibidad ng kumpanya. Sa puntong ito, kumilos ang kumpanyang Vans na gumawa ng sapatos para sa mga palakasan na skateboarding, wakeboarding, motor cross, pati surfing upang labanan ang matatayog na kumpangyang pang-atletang sapatos. Nakakuha ang Vans Slip-on ng atensiyon at samo sa pandaigdig nang isuot ito ni Sean Penn sa kabataang pelikula na Fast Times at Ridgemont High taong 1982. Kahit na matayog ang pag benta ng ubod na sapatos ng Vans, ang malawak na hanay ng produkto na inihahandog ng kumpanya ay inuubos ang kanilang hilaw na materyales, at dahil hindi nila mabayaran ang kanila utang, sapilitan silang nagsakdal ng pagkabangkarote noong 1983.
Makalipas ang tatlong taon, nabayarang ng Vans ang lahat ng pinagkakautangan at lumitaw na sa pagkabangkarote. Taong 1988, ipinagbili ang Vans ng mga orhinal na may-ari sa kumpanya na pamumuhunang bangko. Marami nang beses naibenta ang kompanya; kamakailan lamang taong 2004 sa Greensboro, N.C.-based VF Corp. kapalit ang $396 milyon. Si Steve Van Doren, anak ng isa sa mga tagapagtatag na si Paul Van Doren, ay nagtatrabaho pa rin sa kumpanya kasama ang kanyang kapatid na si Cheryl at anak na si Kristy. Isinara ng Vans ang pabrika nila sa Orange, California at nagsimulang yumari ng sapatos sa ibang lupain taong 1994. Sa taon rin na ito tinangkilikan ng Vans ang serye ng "Inagural Triple Crown" at nagbunga sa kalipunan ng Vans Triple Crown. Taong 1998, nag bukas ang Vans ng 46,000-sqaure-foot (4,300 m^2), indoor-outdor Vans skate park sa the Block sa Orange, California at taong 2002 isang enclosed skatepark ang binuksan sa Festival Bay Mall sa International Drive Orlando, Florida. Sa mga taong 2000 at 2001, nagbigay pugay ang Forbes sa Vans bilang isa sa mga "Pinakamagaling na Maliit na Kumpanya sa Amerika." Taong 2004, inilunsad ng Vans ang Vans Customs sa kanilang websayt. Nagkaroon ng pahintulot ang mga mamimili na mag disyenyo ng sarili nilang pares ng Vans Slip-On, mid-cut, low-cut, at high-top. Sa panahon ngayon, pinapayagan din ang pag disenyo ng Era, Slip-on, Old Skool, at sapatos na 106 Vulcanized.
Ang Vans ang pangunahing may panukala ng Warped Tour music festival simula noong 1995. Pinanghahawakan din nito ang karapatang ng pag pangalan sa BOWL-A-RAMA.
Nagpapatayo ang kompanya ng kauna-unahan nitong libreng liwasang pang-skate na ibubumukadkad sa publiko sa Huntington Beach, California. May sukat ito na 50,000 talampakang kuwadrado (4,600 m^2) at magbabayad ang Vans sa lungsod ng $1 bawat taon para sa 20-taong paupahan.
Sakura Miyawaki
Si Sakura Miyawaki (宮脇 咲良) ay isang mang-aawit mula sa bansang Hapon. Siya ay ipinanganak sa Kagoshima Prefecture, Hapon. Ang kanyang palayaw ay Sakura. Siya ay isang miyembro ng Korean at Japanese music group na IZ*ONE.
Mallorca
thumb|Cityscape ng [[Lungsod ng Palma, Kapuluang Balear|Palma, kabisera ng Kapuluang Balear]] Ang Mallorca ang pinakamalaking pulo sa Kapuluang Balear. Tulad ng Menorca at ng Eivissa (Espanyol: Ibiza), isa itong mahalagang dayuang panturista. Palma ang kabisera ng pulo at ng buong awtonomong komunidad ng Kapuluang Balear.
Sa Mallorca nanggaling ang tradisyong Filipino ng ensaymada (Katalan: ensaïmada). Dito rin naggaling si Lorenzo Pou, ang mandudulang lolo ng dakilang aktor na Filipino na si Fernando Poe, Jr..
Suncheon
Ang  Lungsod ng Suncheon  ay isang lungsod sa bansang Timog Korea.
Kaurian:Mga lungsod sa Timog Korea
Martilyong pantapete
thumb|right|Isang martilyong pantapete.
Ang isang martilyong pantapete o martilyong pangmaliit na pako (upholstery hammer, tack hammer ) ay isang magaang na balalak o martilyo na ginagamit sa pagpukpok at pagaampat ng tela sa mga balangkas ng kasangkapang pambahay na ginagamitan ng maliliit na pako o pagtatapete (upholstery). Karaniwang may batobalani ang isang mukha ng pamukpok na ito upang makatulong sa paglalagay ng mga maliliit na pako. Kapag sinimulan ang gawain, binabaon ng isa pang mukha ang mga maliliit na pako. Upang mapabilis ang trabaho, naglalagay magtatapete ng mga pako sa kanyang bibig at ibinubuga ang mga ito patungo sa magnetikong mukha ng martilyo. Bilang pamamaraang panggawain, malawakang napalitan na ang kagamitang ito ng baril na pangkapit (staple gun), o baril na panlapat o pangkabit ng mga pakong hugis alambre (staple).
Sanggunian
Kaurian:Pamukpok Kaurian:Kasangkapan ng karpintero Kaurian:Kasangkapang pangkamay
Monesiglio
<templatestyles src="Module:Infobox/styles.css"> Ang Monesiglio ay isang comune (komuna o munisipalidad) sa Lalawigan ng Cuneo, rehiyon ng Piamonte, hilagang Italya, na matatagpuan mga 70 km timog-silangan ng Turin at mga 45 km silangan ng Cuneo.
Ang Monesiglio ay may hangganan sa mga sumusunod na munisipalidad: Camerana, Gottasecca, Mombarcaro, at Prunetto. Ito ay tahanan ng isang kastilyo, na itinayo noong ika-13 siglo, nang maglaon (ika-17 siglo) na itinayo muli sa isang huling--Gotikong palasyo. Naglalaman ito ng ilang ika-16 na siglong fresco.
Pinagmulan
Ang Monesiglio ay may napakasinaunang pinagmulan at ang mga unang naninirahan dito ay ang Ligur na Stazielli na noong mga 172 BC. kailangan nilang magpasakop sa mga Romanong "mananakop" kung saan, gayunpaman, nakakuha sila ng maraming mga pakinabang para sa mga pagpapabuti sa mga ruta ng komunikasyon na ginawa ng huli.
Ang sentro ay may napakasinaunang pinagmulan, malamang na mula pa noong ika-2 siglo BK. nang ang Ligur na Stazielli ay pinilit, pagkatapos ng matinding pagsalungat, na sumuko sa pagsulong ng mga lehiyon ng Roma. Ang ilang mga arkeholohikong natuklasan (mga lapida at puneraryong stele) ay nagpapatotoo sa madalas na ito.
Pannarano
Ang Pannarano ay isang komuna (munisipalidad) sa Lalawigan ng Benevento sa rehiyon ng Campania ng Italya, na matatagpuan mga 45 km hilagang-silangan ng Napoles at humigit-kumulang 15 km timog-kanluran ng Benevento. Noong 1 Enero 2020, mayroon itong populasyon na 2,077 at may lawak na 11.73 km2.
May hangganan ang Pannarano sa mga sumusunod na munisipalidad: Avella, Pietrastornina, Roccabascerana, San Martino Valle Caudina, Sperone, at Summonte, lahat ng mga ito ay matatagpuan sa Lalawigan ng Avellino.
Rico Barrera
Pagpapaalis sa bahay
Si Rico ay isa sa tatlong napili na tatanggalin sa Pinoy Big Brother. Sa lahat ng magkakasambahay, siya lamang ang napili na si Kuya mismo ang pumili sa kanya, na kapansin pansin na walang sinuman sa kasambahay ni Rico sa Pinoy Big Brother ang bumoto sa kanya. At dahil 10% lamang ang nakuha nyang suporta sa mga manonood (na bumoboto sa pamamagitan ng kanilang cellphone o landline phones)laban sa 11% na nakuha ni Raquel at 79% na boto na nakuha ni Franzen, natanggal si Rico nitong ika-sampu ng Setyembre, 2005.
Taebaek
Ang  Lungsod ng Taebaek  ay isang lungsod sa bansang Timog Korea.
Kaurian:Mga lungsod sa Timog Korea
Elizabeth II
Si Elizabeth II (Isabel II; Elizabeth Alexandra Mary; 21 Abril 1926—8 Setyembre 2022), ay ang Reyna ng Reyno Unido at ng mga bansang nasa nasasakupang komonwelt mula noong 6 Pebrero 1952 hanggang 8 Setyembre 2022. Ang 70 taon at 214 araw na panunungkulan niya bilang reyna ay ang pinakamahaba sa kasaysayan ng Reyno Unido, ang pinakamahabang panunungkulan ng isang babae sa kasaysayan ng mundo, gayundin ang pangalawang kumpirmadong pinakamahaba ng isang monarko sa kasaysayan ng mundo.
Ipinanganak si Elizabeth sa Mayfair sa lungsod ng Londres, bilang panganay na anak ng Duke at Dukesa ng York (kalaunan naging sina Haring George VI at Reyna Elizabeth). Matapos bumaba sa pagiging hari si Edward VIII noong 1936, naging hari ang tatay niya, at siya ang naging inaasahang hahalili (heir presumptive) sa trono. Pribado siyang tinuruan sa kanilang tahanan at nagsilbi rin sa bansa sa kasagsagan ng Ikalawang Digmaang Pandaigdig. Noong Nobyembre 1947, pinakasalan niya si Philip Mountbatten, isang dating prinsipe ng Gresya at Denmark. Nagtagal ang kanilang pagsasama hanggang noong Abril 2021, nang namatay si Philip. Nagkaroon sila ng apat na anak, si Charles III, Anne, Andrew, at Edward.
Nang namatay ang kanyang tatay noong 1952, siya ang humalili bilang Reyna ng Reyno Unido at ng mga nasasakupang komonwelt nito. Nanungkulan si Elizabeth bilang isang monarkong konstitusyonal sa ikalawang kalahati ng ika-20 siglo, mula sa The Troubles sa Hilagang Irlanda, debolusyon ng pamahalaan, paglaya ng mga bansa sa Aprika, at ang pagpasok at ang kalaunang paglabas ng Reyno Unido mula sa Unyong Europeo. Pabago-bago ang bilang ng kanyang mga nasasakupang bansa dahil sa paglaya ng mga ito mula sa Reyno Unido at pagpalit ng mga nasa nasasakupang komonwelt mula sa monarkiyang konstitusyonal papuntang republika. Kasama sa kanyang maraming makasaysayang pagbisita at pagpupulong ang pagbisita nito sa Tsina noong 1986, Russia noong 1994, at sa Irlanda noong 2011, gayundin ang pagbisita sa limang Santo Papa ng Simbahang Katoliko.
Kasama sa kanyang 70 taong panunungkulan ang mga kaganapan tulad ng koronasyon niya bilang reyna noong 1953, at ang kaniyang mga anibersaryo noong 1977, 2002, 2012, at 2022. Nakaranas din siya ng mga kritisismo mula sa mga republikano, partikular na noong pagkatapos magkaproblema sa pagsasama ng mga anak niya sa kanilang mga asawa, ang kanyang annus horibilis ('masamang taon') noong 1992, at ang pagkamatay ng dating biyenan niya na si Diana sa isang aksidente sa Paris noong 1997. 15 punong ministro ng Reyno Unido ang nanunungkulan sa kanya, mula kay Winston Churchill hanggang kay Liz Truss. Sa buong buhay niya, nagawa niyang mapanatili ang kabuuang popularidad ng monarkiya gayundin sa kanyang imahe. Namatay si Elizabeth sa Kastilyo ng Balmoral sa Aberdeenshire sa Scotland sa edad na 96. Humalili sa kanya ang kanyang panganay na anak na si Charles III.
Kabataan
Ipinanganak si Elizabeth noong 02:40 ng umaga (GMT) noong 21 Abril 1926, sa panahon ng paghahari ng kanyang lolo sa ama na si Haring George V. Ang kanyang ama na si Prinsipe Albert, Duke ng York (na kalaunan ay naging si Haring George VI), ay ang pangalawang anak ng Hari, at ang kanyang ina na si Elizabeth, Dukesa ng York (na kalaunan ay naging si Elizabeth, Ina ng Reyna), ay ang bunsong anak na babae ng aristokratang Eskoses na si Claude Bowes-Lyon, ika-14 na Konde ng Strathmore at Kinghorne. Siya ay ipinanganak sa pamamagitan ng Caesarean section noong 21 Abril 1926 sa bahay ng kaniyang lolo sa 17 Bruton Street, Mayfair. Ang Arsobispo ng York na si Cosmo Gordon Lang ang nagbinyag sa kanya sa Anglikanismo sa isang pribadong kapilya ng Palasyo ng Buckingham noong ika-29 ng Mayo.
Siya ay pinangalanang Elizabeth na mula sa kaniyang ina. Alexandra mula sa ina ng kanyang lolo na namatay anim na buwan ang nakaraan bago siya ipanganak, at Mary mula sa kaniyang lola. Tinawag siyang "Lilibet" ng mga malapit na miyembro ng kaniyang pamilya. Itinitangi siya ni George V, at nang siya ay nagkaroon ng malubhang sakít noong 1929, ang mga regulár na pagbisita ni Isabel sa kaniyang lolo ay pinapurihan ng mga sikát na palimbagan at nang lumaon ng mga mananalambuhay dahil ito ay nakatulong sa pagpapagaling ng hari.
Ang natatanging kapatid ni Isabel na si Prinsesa Margaret ng York (naging Kontesa ng Snodon) ay ipinanganak noong 1930. Ang dalawang prinsesa ay nag-aral lamang sa bahay sa ilalim ng pamamahala ng kanilang ina at ni Marion Crawford, na tinawag nilang dalawa bilang "Crawfie". Ang kanilang mga aralin ay naka-sentro sa kasaysayan, wika, panitikan at musika. Nadismaya ang pamilyang maharlika noong 1950 nang magpalathala si Crawford ng talambuhay nila Elizabeth at Margaret na pinamagatang "The Little Princesses". Ang aklat ay naglalarawan sa hilig ni Isabel sa mga kabayo at mga aso, kaayusan at kaniyang responsibildad.
Herederang Mapagpalagay
thumb|Ang Prinsesa Elizabeth, 1933 Habang ang kaniyang lolo ay naghahari, si Elizabeth ay ikatlo sa linya ng pagmamana sa trono. Kahit na ang kaniyang pagkapanganak ay nagbigay ng interes sa publiko, hindi siya inaasahan maging reyna. Noong namatay ang kaniyang lolo noong 1936 ay siya ang naging ikalawa sa linya. Ngunit sa pagtatapos ng taóng iyon, ay nagbitiw din si Edward sa pagiging hari kayâ ang kaniyang ama ang naging hari.
Si Elizabeth ay pribadong nag-aaral tungkol sa kasaysayang Konstitusyonal mula kay Henry Marten, Ikalawang Proboste ng Kolehiyo ng Eton. Siya ay natuto ding mag-Pranses mula sa mga Pranses niyang mga governess. Isang Girl Guides Company, ang 1st Buckingham Palace Company, Ay binuo upang makasalamuha niya ang mga babaeng kasing-edad niya. Matapos noon ay inisabak siya bilang ''Sea Ranger. ''
Ikalawang Digmaang Pandaigdig
Noong Setyembre 1939, Pumasok na ang Britanya sa Ikalawang Digmaang Pandaigdig, na nagtapos noong 1945. Habang nagaganap ang digmaan, Karamihan sa mga batang taga-Londres ay inilikas upang maiwasan ang mga pambobomba sa Londres o mas sikat sa tawag na ''The Blitz. Noon ay pinaplanong ilikas ang dalawang prinsesa patungong Canada ngunit mariing tinutulan ng noo'y Reyna Elizabeth, na idineklarang "Ang mga bata ay hindi aalis nang wala ako, Ako ay hindi aalis ng wala ang Hari, At ang Hari ay hindi aalis. Ang dalawang prinsesa ay nanatili sa Kastilyo ng Balmoral hanggan mag-Pasko noong 1939, na kung kailan sila ay lumipat patungong Sandringham, Norfolk. Mula Pebrero hanggang Mayo 1940 ay nanirahan sila sa Lodge Royal sa Windsor hanggang sa lumipat na sila sa mismong Kastilyo ng Windsor na kung saan nanirahan sila doon sa nalalabing 5 taon ng digmaan. Sa Windsor sila ay bumida sa mga pantomina (pantomime) na itinatanghal tuwing Pasko upang magdonate sa Queen's Wool Fund. Taong 1940 naman ay isinagawa ni Elizabeth ang kauna-unahan niyang pagsasalita sa radyo sa Children's Hour ''ng Korporasyong Pambrodkast ng Britanya.
Habang nagaganap ang digmaan, may mga plano para sa pagpuksa ukol sa mga isyung nasyonalismo sa Gales sa pamamagitan ng paglalapit kay Elizabeth sa taumbayan ng Gales. Isang plano ay ang pagtatalaga sa kaniya bilang Konstabulo ng Kastilyong Caernarfon o kaya naman ay patron ng Urdd Gobaith Cymru o ang Liga ng Kabataang Gales, ngunit inabandona ito dahil sa iba't ibang rason. Mayroon isa pang plano na gawing Prinsesa ng Gales si Elizabeth ngunit tinutulan ng Hari. Isinama din siya sa Gorsedd ng Bards ng Gales sa Pambansang Eisteddfod ng Gales.
"Idinedeklara ko sa inyong lahat, na ang aking buhay, maging mahaba man o maikli, ay nakalaan sa inyong serbisyo at sa buong pamilyang Imperyal na kinabibilangan nating lahat." (I declare before you all, that my whole life, whether it be long or short, shall be devoted to your service, and the service of our great imperial family, to which we all belong.)
Pagpapakasal at Pamilya
Nakilala ni Elizabeth ang kaniyang magiging asawang si Prinsipe Philip ng Gresya at Denmark, noong 1934 at 1937. Matapos ang isa pang pagkikita sa Britannia Royal Naval College noong Hulyo 1939, si Elizabeth—na noo'y 13 taong gulang pa lamang—ay napamahal na umano kay Philip at nagsimula na rin silang magpalitan ng mga liham. Ang kasunduan ng pag-iisang dibdib ay inihayag noong Hulyo 9, 1947.
Ang kasal ni Elizabeth ay hindi nawalan ng kontrobersiya: si Philip ay walang pinansyal na katayuan, siya din ay mula sa ibang bansa, at mayroon siyang mga kapatid na kasal sa mga Aleman na may koneksiyon sa Nazismo.
Bago maganap ang kasal, binitiwan ni Philp ang kaniyang mga titulo, nagpalit ng relihiyon mula Ortdoksong Greko at naging Anglikano, at ginamit ang estilong Tinyente Philip Mountbatten. Bago rin ang kasal, ay hinirang siyang Duke ng Edinburgh at binigyan ng estilong Kaniyang Kataasan.
Isinilang ni Elizabeth si Prinsipe Charles noong Nobyembre 14, 1948. Isang buwan bago ipangank si Charles ay naglabas ng kautusan ang Hari upang mapakinabangan din ng mga anak ni Elizabeth ang titulong Prinsipe at Prinsesa Royal. Ang pangalawang anak, ang Prinsesa Anne ay isinilang noong 1950.
Aksesyon at Koronasyon
thumb|350x350px|Koronasyon ni Elizabeth II, 2 Hunyo 1953 Sa kalagitnaan ng 1951, Ang kalagayan ni George VI ay lumubha at si Elizabeth na ang tumatayong proxy para sa kaniya. Nung binisita niya ang Canada at siya'y nagpunta kay Pangulong H.S. Truman sa Washington, D.C noong Oktubre ng taong yaon. Ang kaniyang pribadong kalihim na si Martin Charteris ay nagdala ng draft accession declaration sakaling mamatay ang hari habang nasa paglalakbay si Elizabeth. Mga araw matapos ang bagong taon ng 1952 ay inatasan sila ni Philip na maglakbay papunta sa Awstralya at Bagong Selanda sa pamamagitan ng pagdaan sa Kenya. Noong ika-6 ng Pebrero 1952, dito na nalaman ni Elizabeth na namatay na ang kaniyang ama at siya na ang bagong monarko ng Britanya at mga realmong Komonwelt. Si Philip ang nagsabi nito sa bagong Reyna. Nang tanungin siya ni Martin Charteris kung ano ang kaniyang magiging pangalan, Pinili niya ang pangalang Elizabeth. Siya ay ipinroklamang Reyna sa lahat ng Realmong Komonwelt at ang mag-asawa ay napilitang bumalik sa Britanya. Ang Duke ng Edinburgh at ang Reyna ay nagalsa-balutan na sa Palasyo ng Buckingham.
Sa aksesyon ni Elizabeth, nagkaroon na ng posibilidad na baka mapalitan ang pangalan ng Kabahayan ng Windsor at maging Kabahayan ng Mountbatten. Ang noong Punong Ministro na si Winston Churchill at ang kaniyang lola na si Reyna Maria ay ginusto pa ring maging Windsor ang pangalan ng kabahayan. At kaya sa ika-9 ng April 1952, pinaboran niya ang pananatili ng pangalang Windsor bilang maging kabahayan. Lubhang nadismaya ang Duke at nasabing "Ako lang ang nagiisang lalaki sa buong bansa na pinagbabawalang ibigay ang pangalan sa sariling mga anak." Taong 1960, nang mamatay si Reyna Maria noong 1953 at sa pagreretiro ni Churchill noong 1955, Pinirmahan ng Reyna ang letters patent  na nagpahayag na maaring gamitin ng magiging kalipian ni Philip at Elizabeth na hindi nagdadala ng titulong Royal.
Sa pagprepara sa koronasyon, Sinabi ng Prinsesa Margaret sa kaniyang kapatid na nais niyang pakasalan si Peter Townsend, isang diborso, mas matanda kay Margaret ng 16 taon at mayroong 2 anak mula sa nakaraang kasal. Sinabi ng Reyna na maghintay muna ng isang taon, ngunit ang nasa isip ng reyna ay mawawala din ang pagsasama matapos ito. Ngunit mahigpit ang Simbahan ng Inglaterra na kung pakakasal si Prinsesa Margaret kay Townsend, Kakailanganin niyang buwagin ang istilo, pamagat at titulong royal at hindi na din siya maaring magmana ng trono, kaya't inabandona ni Margaret ang mga planong ito at nagpakasal kay Antony Armstrong-Jones noong 1960. Sila ay nagdiborsyo noong 1978 at hindi na siya nagpakasal muli.
Namatay man si Reyna Maria noong 24 March, ang koronasyon ay nagpatuloy, bilang pagtupad sa hiling ng yumaong reyna bago siya mamatay. Ang seremonya sa Westminster Abbey bukod sa pagbasbas at komunyon ay ipinalabas sa telebisyon sa kauna-unahang pagkakataon. Ang gown na ginamit sa koronasyon ay ginawa mula kay Norman Hartnell ay pinuno ng mga emblem floral, bilang pagtupad sa hiling ng reyna. Kabilang dito ang rosa ng Inglaterra, thistle ng Eskosya, Tanglad ng Gales, shamrock ng Irlanya, wattle ng Awstralya, dahong maple ng Canada, fern na pilak ng Bagong Selanda, protea ng Katimugang Aprika, lotus para sa Indiya at Ceylon at palay, bulak at jute ng Pakistan.
Patuloy na ebolusyon ng Komonwelt
thumb|438x438px|Ang mga realmong komonwelt at ang mga teritoriyo at mga pook-tanggulan sa pagsisimula ng paghahari ni Elizabeth II Sa pagkapanganak ni Elizabeth at makaraan, Ang Imperyo ng Britanya ay sumailalim sa transpormasyon sa Komonwelt ng mga Bansa. a kaniyang aksesyon noong 1952, hindi na siya ang reyna ng isang Imperyo ngunit mga Dominyon na nakapaloob sa imperyo. Sa 1953 at 1954, ang kaniyang asawa at siya ay nagtahak sa isang pagdalaw sa mga realmong pinaghaharian niya. Siya rin ang kauna-unahang monarko ng Awstralya at Bagong Selanda na nagpunta doon. Sa kaniyang pagbisita, ang pagsalubong sa kaniya ay todo-todo. Humigit-kumulang tatlong-kapat ng populasyon ng Awstralya ang nakahagilap sa kaniya.
Taong 1956, Napagusapan ng Punong Ministro ng Pransiya na si Guy Mollet ay Punong Ministro ng Britanya na si G. Anthony Eden ang posibilidad na sumama ang Pransiya sa Komonwelt. Ngunit ito'y nauwi sa wala at sa sumunod na taon ay pumirma ang Pransiya sa Tratado ng Roma na naging basehan ng pagkakatatag ng Pangekonomikong Komunidad ng Europa, ang precursor ng Unyong Europeo. Nobyembre ng taong 1956, sinugod ng Britanya at Pransiya ang Suez Canal upang makuha nila ito. Hindi sila nagtagumpay. Nagbitiw sa pwesto si Eden at pumalit sa kaniya si Harold Macmillan. Ang krisis ng Suez at ang pagpili ng bagong Punong Ministro ay naging batayan ng unang kritisismo sa Reyna ni Panginoong Altrincham, na pinagbintangan siyang "out of touch." Malawakan ang naging pagbatikos ng publiko dito at pisikal na inatake si Altrincham ng publiko. Taong 1963 ay nagbitiw si Macmillan sa pwesto at iminungkahi na ang Earl ng Home ang pumalit sa kaniya, na sinunod naman ng Reyna, binatikos muli ang reyna dahil sa pagpili ng ministrong iminumungkahi lamang ng kaunting tao, Kaya ginamit ng mga Konserbatibo ang pagboto sa magiging lider , kaya ang reyna ay hindi na masasangkot pa muli.
1957 naman ay tumahak papuntang Estados Unidos ang Reyna na kung saan siya nagtalumpati sa Asambleya General ng United Kingdom bilang representante ng lahat ng nasa Komonwelt. Sa parehong pagbisita ay binuksan niya ang Parliyamento ng Canada, ang kauna-unahan para gawin ito. 1961 naman ay bumisita sa Chipre, Indiya, Pakistan, Nepal at Iran. Sa pagbisita sa Ghana ng parehong taon, kaniyang tinanggal ang takot niya sa kaniyang kaligtasan, kahit na ang sasama sa kaniya ay si Pangulong Kwame Nkrumah, na pumalit sa kaniya bilang bagong pinuno ng Ghana ay target ng asasinasyon. Ngunit pagdating niya sa Ghana ay para daw siyang, ayon kay Harold Macmillan "film star" kung ituring sa binisita niyang bansa. Bago naman siya bumisita ng Quebec, may mga ulat na maari siya ay paslangin kung siya ay bibisita, Tinuloy niya ang pagbisita. Wala namang nangyaring paslangan ngunit mayroong mga riot na naganap.
Ang mga pagbubuntis ni Elizabeth sa mga Prinsipeng si Andrew at Edward noong 1959 at 1963 ay ang mga tanging pagkakataon na hindi niya binuksan ang Parliamento ng Britanya.
Ang mga dekada 60 at 70 ay tumingin sa mabilisang dekolonisasyon sa Aprika at Carribeano, Mga 20 bansa ang nagkamit ng kalayaan mula sa Britanya, Ngunit 1965 ay ipinahayag ni Ian Smith, Punong Ministro ng Rhodesiya na ang bansang nabanggit ay lalaya na sa Britanya ngunit tapat parin sa Reynang si Elizabeth. Ang katapatang ito ay tumagal ng dekada hanggang mapatalsik siya sa pwesto. Sa pagkawala ng mga kolonya ng Britanya, tumingin na ang Britanya sa pagsali sa Europeong Komunidad, na nakamit nito noong 1973.
Pebrero naman ng taong 1974, inirekomenda ng Punong Ministrong si Edward Heath ang pagtawag ng eleksyon sa kalagitnaan ng pagbisita ng Reyna sa Austronesyong Rim ng Pasipiko, kaya't kinailangang bumalik ni Elizabeth sa Britanya, ang naging resulta ay isang Hung Parliament, Ang mga Konserbatibo ni Heath ay nabigong bumuo ng koalisyon kasama ang mga Liberal. Kaya naman inatasan ng Reyna ang Pinuno ng Oposisyon, si Harold Wilson na bumuo ng pamahalaan.
Isang taon makalipas ay naganap ang Krisis sa Saligang Batas ng Awstralya. Tinanggihan ng Reyna na makialam sa dahil nais niyang wag nang makialam sa mga desisyong reserba ng Saligang Batas ng Awstralya para sa Gobernador-Heneral. Ang krisis ay nagpatibay sa republikanismo ng Awstralya.
Anibersaryong Pilak (Dalawampu't Limang Taon ng pagkakaluklok sa trono)
thumb|1107x1107px|Mga selyong inilabas sa [[New Zealand bilang paggunit sa ika-25 Anibersaryo ng Reyna noong 1977]] Noong 1977, ipinagdiwang ni Elizabeth ang Pilak na Anibersaryo ng kaniyang pamumuno. Ang mga pagdiriwang ay naganap sa kalawakan ng Komonwelt. Ang mga selebrasyon ay nagpatibay pa sa popularidad ni Elizabeth sa kabila ng pagdidiborsyo ng kaniyang kapatid na si Margaret. Taong 1978, ay bumisita ang komunistang diktador ng Rumania na si Nicolae Ceausescu at ang kaniyang maybahay na si Elena. Taong 1979 ay naganap ang dalawang masalimuot na pangyayari. Ang isa ay ang pagkakalamang isang espiya para sa Unyong Sobyet si Anthony Blunt at ang isa ay ang pagpaslang ng Probisyonal na Sandatahang Republikano ng Irlandiya sa kamag-anak niyang si Panginoong Mountbatten.
Dekada 80
Sa 1981 Trooping the Colour ay muntik nang paslangin ang Reyna habang siya ay sumasakay sa kaniyang kabayo na si Burmese. Anim na linggo makalipas ay naganap ang Pagpapakasal ng Prinsipe ng Gales kay Bb. Diana Spencer. 1982 naman ay naganap ang Digmaan sa Falklands laban sa Arhentina, kung saan naglingkod ang anak niyang si Andrew. Ika-9 ng Hulyo ay nagising sa kaniyang kwarto sa Palasyo ng Buckingham na mayroong intruder na nakaupo sa paanan ng kaniyang kama. Mapayapa ang naging pagpapalabas kay Michael Fagan at nagusap pa silang dalawa. Bumisita ang Pangulo ng EU na si Ronald Reagan at si Elizabeth naman ay bumista sa California noong 1983. Ngunit hindi ito nakapagtigil sa naging galit ni Elizabeth ng salakayin nito ang Grenada nang di siya inaabisuhan.
Matinding interes ng midya sa mga opinyon at pribadong buhay ng pamilyang royal noong Dekada 80 ang nagdala ng mga kahindik-hindik na istorya sa mga pahayagan, na kung saan karamihan ay pawang hindi totoo. Naisulat ni Donald Trelford sa The Observer noong 21 Setyembre 1986: "Ang teleseryeng royal ay umabot nasa galagala ng pampublikong interes na ang hangganan ng katotohanan at opinyon ay nawala na sa paningin. Hindi na makatarungan ang ibang pahayagan na kung saan hindi na nila tinitignan ang kanilang mga katotohanan o ang kanilang mga pagtanggi: Wala na silang pakialam kung totoo ang mga storya o hindi." Naiulat sa The Sunday Times noong 20 Hulyo 1986, Na kung saan sinasaad na nangangamba ang Reyna sa mga polisiyang ekonomiko ni Punong Ministro Margaret Thatcher na nagpapayabong sa kahatiang panlipunan at nababahala sa patuloy na pagtaas ng unemployment rate, mga malawakang kaguluhan, karahasan sa mga protesta lalo na sa mga minero at ang pagtanggi ni Thatcher na magpatupad ng mga sanksyon laban sa rehimeng Apartheid sa Katimugang Africa. Nabibilang ang isang aide ng reyna na si Michael Shea at ang Punong Kalihim ng Commonwealth na si Shridath Ramphal ay ilan lamang sa mga napagkuhanan ng basehan ukol sa mga pahayag na nabanggit. May isang araw na kung saan nabanggit ni Thatcher na iboboto daw ng Reyna ang Lipunang Partido Demokratiko - ang mga katunggali ni Thatcher sa pulitika.Ngunit habang tumatagal ang panahon, nakita na kay Thatcher ang personal niyang paghanga sa Reyna at nakatanggap ito ng dalawang parangal mula sa Reyna bilang pansariling regalo, Ang Orden ng Merito at ang Orden ng Garter.
Noong 1987 sa Canada, hayagang sinuportahan ni Elizabeth ang mga konstitusyonal na susog na dibisibo sa pulitika, na nagdala sa kaniya ng kritisismo lalo na sa mga sumasalungat dito kabilang si Pierre Trudeau. Sa taon ding yaon ay napatalsik ang naihalal na Pamahalaan ng Fiji dahil sa kudeta. Sinuportahan ni Elizabeth, bilang monarka ng Fiji ang mga pagsusubok ng Gobernador-Heneral doon na si Penala Ganilau na maghawak ng kapangyarihan ng Ehekutibo. Ngunit tinutulan ito kaya napatalsik si Ganilau ng lider ng mga nagkudeta at idineklara ang Fiji bilang isang republika. Sa pagsisimula ng 1991, ang deya ng republikanismo sa Britanya ay tumaas dahil sa mga maling pagkakaulat sa pribadong yaman ng Reyna na mariing tinutulan ng Palasyo, kasama pa dito ang mga ulat tungkol sa mga relasyong hindi maganda sa mga anak niya, ang pagkakasama ng mga nakababatang royal sa palabas na It's a Royal Knockout ay nakatanggap ng pawang halos lahat ay kritisismo at ang Reyna ay naging target na din ng mga satirikal na magasin at komiks.
Dekada 90
Taong 1991, matapos ang tagumpay sa Digmaan sa Golpo, Si Elizabeth ang naging unang monarkong Britanniko na magtalumpati sa sanibang pulong ng Konreso ng Estados Unidos.
Sa paglipas ng mga taon, nagpatuloy ang pagsisilabasan ang mga mantsa at mga pagkukulang sa pagsasama nila Charles at Diana. Kahit nanatiling mataas ang suporta sa republikanismo ay mataas pa din ang pagtingin ng mga mamamayan sa Reyna at maliit pa din ang tsansya ng republikanismo doon. Ang mga kritisismo ay mas tutok sa mismong institusyon ng monarkiya at sa mga miyembro nito kaysa sa mga gawain at aksyon ng Reyna. Sa konsultasyon niya sa kaniyang asawa, sa Punong Ministro noon na si John Major at Arsobispo ng Canterbury na si George Carey at sa pribado niyang kalihim na siviewpoint and theIn  Robert Fellowes, sumulat siya kay Charles at Diana nokng Disyembre 1995 na mas desirable ang diborsyo sa pagitan nila. Halos isang taon pagkalipas ng diborsiyo, na naganap nokng 1996, namatay si Diana sa isang aksidente sa kotse sa Paris, France na siyang ikinamatay niya. Ang Reyna at ang mga apo niya ay nasa Balmoral. Dumalo sa isang misa ang Reyna at Duke kasama ang kanilang mga apo sa kagustuhan nila. Matapos ang pagpapakita niyang yaon, pinrotektahan ng Reyna ang dalawa niyang apo sa mga midya dahil makakaistres ito sa kanila. Ang aksyong ito ay kinuwestiyon ng midya. Lalo na ang seklusyon nila at ang pagkukulang na i-half mast ang bandila sa Palasyo ng Buckingham. Ang mga kakulangang ito ay magdulot ng dismayadong publiko. Dahil sa pressure mula sa publiko, pumayag ang Reyna na umuwi sa Londres bago ang araw ng libing, iwagayway ang Union Jack sa anyong halfmast at magsalita sa telebisyon. Sa kaniyang pagsasalita doon ay ipinahatid niya ang kqlungkutang dinaranas niya bilang Reyna at Lola, ipinahayag niya din ang paghanga niya Diana. Matapos ang talumpati ay unti-unti nang nawala ang hostilidad sa publiko.
Anibersaryong Ginto (Limampung Taon ng pagkakaluklok sa trono)
Si Elizabeth ay nagdiwang ng kanyang Gintong Anibersaryo bilang reyna noong 2002. Namatay ang kanyang kapatid na si Prinsesa Margaret, Contesa ng Snowdon at nanay noong Pebrero at Marso.
Muli niyang nilibot ang kanyang mga pinaghaharian na nagsimula sa Hamayka noong Pebrero, na kung saan "hindi niya makalilimutan" ang pagkakaputol ng kuryente sa Bahay ng Hari, ang opisyal na tahanan ng Gobernador-Heneral. Katulad noong 1977, nagkaroon muli ng mga pagtitipong bayan, muli ding nagkaroon ng mga komemoratibong okasyon at mayroon ding mga monumento at bantayog na itinayo upang maging simbolo ng Jubileong Ginto. Sa tatlong araw na nagkaroon ng mga selebrasyon sa Londres, bawat araw ay may isang milyong tao na nakikilahok. Mas mataas kaysa sa inaasahan ang diwa ng publiko para sa Reyna.
Kahit na siya ay nanatiling malusog sa kanyang buhay, inoperahan ang keyhole ng kanyang dalawang tuhod noong 2003. Noong Oktubre 2006 naman ay hindi niya nadaluhan ang pagbubukas ng bagong Emirates Stadium dahil sa pananakit daw umano ng kanyang likod na namemerwisyo sa kanya magmula pa noong tag-init noon.
Noong Mayo 2007, iniulat ng The Daily Telegraph, isang pahayagan ng UK, na ang Reyna ay "nagagalit at naiinis" sa mga polisiya ng noong-Punong Ministro Tony Blair, siya din ay nagpakita din daw ng pagaalala na ang Hukbong Sandatahan ay masyadong banat sa Irak at Apganistan, at siya daw ay nagaalala din sa mga isyung rural na kung saan ilang beses na niyang inabisuhan si Blair tungkol dito. Ngunit hinahangaan din daw niya ang mga effort ni Blair para sa pagkamit ng kapayapaan sa Hilagang Irlandia. Noong 20 Marso 2008, sa Simbahan ng Irlandia Catedral ni San Patrick. Dinaluhan ng Reyna ang unang misang Maundy sa labas ng Inglaterra at Gales. Sa imbitasyon naman ng Presidente Mary McAleese, isinagawa ng Reyna ang kauna-unahang bisita-estadong isang Monarkang Britanniko sa Republika ng Irlandia noong Mayo 2011.
Sa ikalawang pagkakataon, nagtalumpati ang Reya, bilang Monarka ng mga Realmong Komonwelt at bilang Puno ng Komonwelt, sa Asamblea-Heneral ng Nagkakaisang Bansa. Dito, ipinakilala siya ng Kalihim-Heneral ng NB na si Ban Ki-moon bilang isang "angkla ang ating edad". Sa kanyang pagbisita sa Bagong York, na kaagada sinundan ng isang paglilibot sa Canada, binuksan niya ang hardin-memorial para sa mga biktimang Briton sa mga pag-atake noong 11 Setyembre 2001. Ang ika-16 na bisita ng Reyna sa Australya noong 2011 ay binansagang "Libot-Pamamaalam" dahil sa kanyang edad.
Ehiptolohiya
Ang Ehiptolohiya ang pag-aaral ng kasaysayan, wika, panitikan, relihiyon, at sining ng Sinaunang Ehipto mula ikalimang milenyo BCE hanggang sa wakas ng pagsasanay ng mga kasanayang relihiyoso nito noong ika-apat na siglo KP. Ang nagsasanay ng disiplinang ito ay tinatawag na Ehiptologo. Sa Europa, partiklular sa Kontinente, ang Ehiptolohiya ay pangunahing itinuturing na isang displinang pilolohikal samantalang sa Hilagang Amerika ay itinuturing na sangay ng arkeolohiya.
Yaoi
Ang Yaoi (やおい) na kilala rin sa tawag na Pag-ibig ng mga Lalaki o BL, ay isang kilalang terminong Hapones para sa mga sanay na kababaihan sa piksiyonal na medya na nakatuon sa homoerotiko o homoromantikong panlalaking relasyon, na kadalasang ginagawa ng mga babaeng patnugot. Bilang depiktikong lalaki, mayroong isang andropilikong lalaking manonood kasama na rin, subalit ang isang manga na para lamang sa mga baklang mambabasa o manoood ay inihihiwalay sa ibang genre. Kapag orihinal na tinutukoy ang isang tumpak na uri ng dōjinshi (sariling lathalang gawa) na pumaparodiya sa gawang anime at manga, kasalukuyang ginagamit ang yaoi sa henerikong termino para sa sanay na kababaihan sa manga, anime, 'dating sims', nobela at dōjinshi na itinatampok ang ideyolohikong homosekswal na relasyong panglalaki. Kadalasang sumusunod ang mga pangunahing tauhan sa pormula na seme (攻め) na siyang umuudyok sa uke (受け). Sa Hapon, malawakang pinalitan ng termino ang Boys' Love (ボーイズラブ), na kung saan ay nagsubsumo sa parehang parodiya at orihinal na gawa, at pangkalakalan (commercial) na kasama na rin ang gawang dōjinshi. Kahit na tinatawag na Boys' Love ang genre (kadalasang idinadalat bilang "BL"), ang mga itinatampok na lalaki ay pebestiko o matatanda na. Nilalagyan ng shotacon ang mga gawang may ganitong layunin, at nakikita bilang isang panibagong genre.
Airbus
Ang Airbus SE (bigkas ) ay isang korporasyong aerospace na mula sa Europa na may punong himpilan sa Leiden, Netherlands, at ang pangunahing tanggapan ay matatagpuan sa Toulouse, Pransya. Ang kumpanya ay pinangungunahan ng CEO na si Guillaume Faury at bahagi ng indeks ng merkado ng stock na Euro Stoxx 50.
Tongyeong
Ang  Lungsod ng Tongyeong  ay isang lungsod sa bansang Timog Korea.
Kaurian:Mga lungsod sa Timog Korea
Pamantasang Estatal ng Arizona
Ang Pampamahalaang Unibersidad ng Arizona (Ingles: Arizona State University, karaniwang tinutukoy bilang ASU o Arizona State) ay isang pampublikong unibersidad sa pananaliksik  na may limang kampus sa buong Phoenix metropolitan area, at apat na regional learning center sa buong estado ng Arizona.
Ang ASU ay isa sa pinakamalaking pampublikong unibersidad ayon sa pagpapatala sa buong Estados Unidos. Ito ay humigit-kumulang 72,000 mag-aaral.
Ang ASU ay kinaklasipika bilang isang unibersidad sa pananaliksik na may designasyong "R1: Doctoral Universities – Highest Research Activity" ayon sa Carnegie Classification of Institutions of Higher Education.
Havel
Ang Havel ay isang ilog sa hilagang-silangan ng Alemanya, na dumadaloy sa mga estado ng Mecklemburgo-Kanlurang Pomeranya, Brandeburgo, Berlin at Sahonya-Anhalt. Ito ay isang kanang tributaryo ng Elbe at 325 km ang haba. Gayunpaman, ang direktang distansiya mula sa pinagmulan nito hanggang sa bibig nito ay 94 km. Para sa halos lahat ng haba nito, ang Havel ay nalalayagan; nagbibigay ito ng mahalagang ugnayan sa mga koneksiyon sa daluyan ng tubig sa pagitan ng silangan at kanluran ng Alemanya, gayundin sa ibayo pa.
Pinagmulan
Ang pinagmulan ng Havel ay matatagpuan sa Distritong Lawa ng Mecklemburgo, sa pagitan ng Lawa Müritz at ng lungsod ng Neubrandenburg. Walang malinaw na nakikitang pinagmulan sa anyo ng isang bukal, ngunit ang ilog ay nagmumula sa mga lawa sa Diekenbruch malapit sa Ankershagen, malapit sa at timog-silangan ng watershed sa pagitan ng Dagat Hilaga at Baltico. Mula roon ang ilog sa simula ay umaagos patimog, sa kalaunan ay sumasali sa Elbe, na dumadaloy naman sa Dagat Hilaga. Ang bawat ilog sa hilaga-silangan nito ay dumadaloy sa Dagat Baltico. Ang ilog ay pumapasok sa Brandeburgo malapit sa bayan ng Fürstenberg. Sa itaas na kurso nito at sa pagitan ng Berlin at Brandenburg an der Havel ang ilog ay bumubuo ng ilang lawa.
Ang mga bayan sa tabing-ilog ay kinabibilangan ng: Fürstenberg, Zehdenick, Oranienburg, Berlin, Potsdam, Werder, Ketzin, Brandenburg, Premnitz, Rathenow, at Havelberg.
Balatinaw
Ang balatinaw ( pagbikas: ba•la•ti•náw) ay isang uri ng katutubong bigas ng mga taga-Mountain Province sa Pilipinas. Ito rin isang uri ng kaning-malagkit at mamula-mula ang kulay. Tinuturing na higit ang sustansiya ng balatinaw kaysa sa ordinaryong puting kanin dahil organiko itong itinatanim. Ayon sa agrikultor ng bayan ng Tadian sa nasabing lalawigan na si Grail Galaus, higit na mataas ang presyo ng balatinaw kung ihahambing sa ordinaryong puting kanin dahil ilang oras itong binabayo ng mano-mano.
Ang balatinaw ay ginagawang alak ng mga Bontoc na kung tawagin ay tapuy at ang natitirang sapal naman ng tapuy na siyang binurong balatinaw ay tinatawag na lepeg.
Hathor
Si Hathor (Ehipsiyo: -, "mansion ni Horus") ay isang is diyosa ng Sinaunang Ehipto na kumatawan sa mga prinsipyo ng kaligayan, pambabaeng pag-ibig at pagkaina. Siya ay isa sa pinakamahalaga at sikat na mga diyos sa buong kasaysayan ng Sinaunang Ehipto. Si Hathor ay sinamba ng mga dugong bughaw gayundin ang mga karaniwang tao na sa mga libingan ay inilalarawan siya bilang "mistress ng Kanluran" na tumatanggap sa mga namatay sa kabilang buhay. Sa ibang mga papel, siya ay diyosa ng musika, pagsayaw, mga dayuhang lupain at pertilidad na tumutulong sa mga kababaihan sa panganganak gayundin sa bilang diyosang patron ng mga minero.
3.7 cm KwK 36
Ang 3.7 cm KwK 36 L/45 (3.7 cm Kampfwagenkanone 36 L/45) ay isang Aleman na kanyong 3.7 cm na ginagamit bilang pangunahing sandata ng mga katamtamang tanke na SdKfz.141 Panzerkampfwagen III ng mga Aleman. Ginagamit ito ng mga sasakyan na nakilahok sa Ikalawang Digmaang Pandaigdig.
Southern Tagalog Arterial Road
Ang Southern Tagalog Arterial Road, na kilala din bilang STAR Tollway o CALABARZON Expressway at maaaring isalin bilang Daang Arteryal ng Timog Katagalugan, ay isang mabilisang daanan sa lalawigan ng Batangas sa Pilipinas, na may dalawa hanggang apat na linya at haba na 42 kilometro (o 26 milya). Pinamamahalaan ito ng STAR Infrastructure Development Corporation (STAR - IDC).
Dahil sa lumalaking trapiko sa mga pook ng Lungsod ng Batangas at Bauan at Look ng Batangas, may inilatag na mga panukalang magpapahaba ng mabilisang daanan upang mapagaan ang daloy ng trapiko sa mga umiiral na ruta sa mga pook na ito. Dalawang mga proyekto ay ipinapanukala na magpapahaba ng mabilisang daanan patungong Barangay Pinamucan sa loob ng Lungsod ng Batangas, at sa bayan ng Bauan.
Pangalan
Noong Pebrero 9, 2004, sinulat ng kinatawan ng Ikatlong Distrito ng Batangas ng Kapulungan ng mga Kinatawan ng Pilipinas na si Victoria Hernandez Reyes ang House Bill 2753, o kilala din bilang "Act of Renaming the Southern Tagalog Arterial Road (STAR) to Apolinario Mabini Superhighway (AMS)." Noong Mayo 15, 2007, nilagdaan at inaprubahan ni dating Pangulong Gloria Macapagal Arroyo ang House Bill 2753 para baguhin ang pangalan ng Southern Tagalog Arterial Road sa Apolinario Mabini Superhighway, at ginawa na itong batas na kilala ngayon bilang '''Batas Reoublika Blg. 9462''' (RA 9462).
Kasaysayan
Sa isang pagsisikap na maiugnay ang iba't-ibang lalawigan sa Katimugang Tagalog sa National Capital Region, ginawang isang katotohanan ng pamahalaan (na may kooperasyon ng pamahalaang lalawigan ng Batangas at may teknikal na tulong ng pamahalaan ng Hapón sa pamamagitan ng Japan Official Development Assistance) ang proyektong STAR Tollway.
Ang Una at Ikalawang Proyekto ng STAR Tollway ay pinondo ng Japan Bank for International Cooperation (JBIC) at Japan International Cooperation Agency (JICA), at isinakatuparan ng Department of Public Works and Highways - Urban Roads Project Office (DPWH - URPO).
Ang STAR Tollway ay nasa pangangasiwa ngayon ng Toll Regulatory Board (TRB), at pinamamahalaan ito ng Star Tollway Corporation.
Pagpapaunlad
thumb|STAR Tollway sa Malvar noong 2008, bago ang pagsasaayos. Inanunsiyo noong Mayo 16, 2013 ng STAR-Infrastructure Development Corporation ang STAR Tollway Upgrading and Rehabilitation Project, na sinimulan noong Hulyo 2013, tulad ng inanunsiyo ng pangulo ng SIDC na si Melvin Nazareno. Sa ilalim ng nasabing proyekto, isinailalim ang mabilisang daanan sa pagpapaganda at pagsasaayos ng mga daanan at pasilidad nito upang maisabay sa pagtangkilik ng mabilisang daanan. Kabilang rito ang paglalagay ng panibagong aspalto sa bahaging Santo Tomas - Lipa, paglalawak sa apat na mga linya ang bahaging Lipa - Lungsod ng Batangas, pagpapaganda sa sistemang toll collection, pagkakabit ng mga kamerang closed circuit television (CCTV) para sa pagbantay ng trapiko, at pagdaragdag ng mga ilaw sa ilang bahagi. Sinimulan naman ang pagpapalawak ng bahaging Lipa - Lungsod ng Batangas noong Hunyo 2013, at natapos noong Hunyo 2015 kasabay ng pagdaragdag ng mga ilawan.